Bosna i Hercegovina

Federacija Bosne i Hercegovine

Županija Posavska

Općina Orašje

Broj: 01-02-487-1/20

Orašje, 03.06.2020. godine

Na temelju članka 8. Zakona o ministarskim, vladinim i drugim imenovanjima Federacije Bosne i Hercegovine ("Službene novine Federacije BiH", broj 34/03 i 65/13) i članka 45. Zakona o pravobraniteljstvu ("Narodne novine Županije Posavske", broj 9/08 i 8/13), Općinski načelnik raspisuje

**JAVNI NATJEČAJ**

**za izbor i imenovanje općinskog pravobranitelja u**

**Općinskom pravobraniteljstvu u Orašju**

1. Opis pozicije

Općinski pravobranitelj predstavlja Općinsko pravobraniteljstvo, rukovodi radom pravobraniteljstva, obavlja poslove pravne zaštite imovine i imovinskih interesa Općine, njenih tijela i tijela koja nemaju svojstvo pravne osobe, a koja se financiraju iz proračuna Općine, i obavlja sve druge dužnosti i poslove utvrđene Zakonom o pravobraniteljstvu.

Općinski pravobranitelj imenuje se na period od četiri godine.

2. Uvjeti za imenovanje

Kandidat za općinskog pravobranitelja mora ispunjavati slijedeće uvjete:

a) Opći uvjeti:

- da je državljanin Bosne i Hercegovine,

- da je stariji od 18 godina,

- da je zdravstveno sposoban obavljati dužnost za koju se kandidira,

- da nije otpušten iz državne službe kao rezultat stegovne mjere na bilo kojoj razini u Bosni i Hercegovini u razdoblju od tri godine prije dana objavljivanja upražnjene pozicije,

- da nije pod optužnicom Međunarodnog suda za ratne zločine (članak IX. 1. Ustava Bosne i Hercegovine),

- da se protiv njega ne vodi kazneni postupak,

- da nije izabrani dužnosnik, nositelj izvršnih funkcija ili savjetnik u smislu Zakona o sukobu interesa u organima vlasti u Federaciji Bosne i Hercegovine ("Službene novine Federacije BiH" broj 70/08),

- da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije Bosne i Hercegovine.

b) Posebni uvjeti:

- završen pravni fakultet,

- položen pravosudni ispit,

- najmanje tri godine radnog iskustva na imovinskopravnim poslovima u pravobraniteljstvu, pravosudnim organima i drugim državnim organima, poduzećima i drugim pravnim osobama,

- da posjeduje najviše moralne osobine za obavljanje službe pravobranitelja.

3. Prijavljivanje na natječaj i dostava dokumentacije

Uz prijavu na javni natječaj kandidati su dužni priložiti sljedeću dokumentaciju:

 - životopis,

- uvjerenje o državljanstvu ili kopiju CIPS osobne iskaznice,

- dokaz o stručnoj spremi (fakultetska diploma i rješenje o nostrifikaciji diplome ukoliko fakultet nije završen u BiH ili je diploma stečena u nekoj od država nastaloj raspadom SFRJ nakon 6.4.1992. godine),

- dokaz o položenom pravosudnom ispitu,

- dokaz o radnom iskustvu prema uvjetima iz ovog natječaja,

- uvjerenje da se protiv kandidata ne vodi kazneni postupak (ne starije od tri mjeseca),

- ovjerena izjava da nije pod optužnicom Međunarodnog suda za ratne zločine (članak IX. 1. Ustava Bosne i Hercegovine),

- ovjerena izjava da nije otpušten iz državne službe kao rezultat stegovne mjere na bilo kojoj razini u Bosni i Hercegovini u razdoblju od tri godine prije dana objavljivanja upražnjene pozicije,

- ovjerena izjava da nije izabrani dužnosnik, nositelj izvršnih funkcija ili savjetnik u smislu Zakona o sukobu interesa u organima vlasti u Federaciji Bosni i Hercegovini ("Službene novine Federacije BiH", broj 70/08),

- ovjerena izjava da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije Bosne i Hercegovine.

Dokumenti koji se prilažu moraju biti originali ili ovjerene fotokopije.

Prijave sa dokazima o ispunjavanju traženih uvjeta dostavljaju se u propisno zatvorenoj koverti, osobno ili preporučeno poštom na adresu: Općina Orašje, Treća ulica broj 45, 76270 Orašje, uz naznaku: "Prijava na Javni natječaj za izbor i imenovanje općinskog pravobranitelja u Općinskom pravobraniteljstvu u Orašju - NE OTVARATI".

Nepotpune i nepravovremene prijave neće se uzimati u razmatranje.

Krajnji rok za podnošenje prijava je 15 dana od dana objavljivanja u "Službenim novinama Federacije BiH".

4. Ostale informacije

Pored navedenih kriterija, prilikom rangiranja kandidata uzet će se u obzir i posjedovanje najviših moralnih osobina, za obavljanje službe pravobranitelja, a što će se procijeniti, putem intervjua.

Povjerenstvo za izbor koje imenuje Općinski načelnik, analizirat će pristigle prijave i obaviti intervju s kandidatima. Nakon provedenog postupka povjerenstvo za izbor uputit će rang listu Općinskom načelniku. Temeljem članka 45. točka 2. Zakona o pravobraniteljstvu, Općinski načelnik će, uz prethodno pribavljenu suglasnost županijskog ministra pravosuđa i uprave, uputiti prijedlog za konačno imenovanje općinskog pravobranitelja Općinskom vijeću Orašje.

Izabrani kandidat je dužan u roku od osam dana od dana prijema obavještenja o rezultatima natječaja, dostaviti dokaz o ispunjavanju općeg uvjeta iz točke 2 a) alineja 3 ovog javnog natječaja.

 Općinski načelnik

 Stanko Vincetić